Lav et referat af nedenstående tekst:

Tekst:
Fire gange dansk topscorer, svensk topscorer, to gange årets spiller i Danmark og årets spiller i den svenske liga - titlerne er mange, og der er vist ingen tvivl om, at det er et stort navn, der nu kommer til Hjørring Futsal Klub. Manden bag titlerne er den danske landsholdsanfører, Mads Falck. Fra næste sæson skal han tørne ud for den nordjyske klub, der er blandt landets bedste. Han har tidligere været på holdet hos ærkerivalerne i Gentofte, som lige nu bærer DM-titlen, og som sammen med Hjørring ligger sikkert i toppen af tabellen i denne sæson. - Jeg er en rigtig, rigtig glad mand. Det er en af landets bedste spillere, siger klubbens formand, Peter Steen, der håber, at Hjørring-klubben kan vælte Gentofte af tronen. Også landsholdsstjernen selv glæder sig til skiftet. - Jeg glæder mig utroligt meget til at blive en del af Hjørring Futsal Klub. Jeg har vundet alt med Futsal Gentofte og med ydmyghed i stemmen glæder jeg mig til at jagte guldet for HFK, siger Mads Falck. I denne sæson har han spillet i den svenske liga for Skoftebyn Futsal, men er netop blevet udlånt til Kansas City Comets i USA for at hjælpe dem i slutspillet.Tidligere har han vundet det danske mesterskab flere gange, men nu er målet at tage titlen med Hjørring-klubben. Oprustningskamp For Peter Steen er det også ambitionen, at klubben være danske mestre - og gerne allerede i indeværende sæson. Ifølge formanden er der en reel oprustningskamp i gang mellem de to tophold. Med tilgangen af Mads Falck er formanden ikke bange for at pege på en vinder. - Den kamp, vi har med Gentofte om oprustning, har vi vundet med længder, siger Peter Steen. Allerede på søndag den 26. marts skal Hjørring møde rivalerne fra Gentofte Futsal.

Referat:
Landsholdsanfører Mads Falck skifter i den kommende sæson til Hjørring Futsal Klub.